CELEX: 32021R0362
Language: ga
Date: 2021-02-22 00:00:00
Title: Rialachán Cur Chun Feidhme (AE) 2021/362 ón gCoimisiún an 22 Feabhra 2021 lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin (“Jabugo” (STFC))

1.3.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 70/1
               
            
         RIALACHÁN CUR CHUN FEIDHME (AE) 2021/362 ÓN gCOIMISIÚN
         an 22 Feabhra 2021
         lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin (“Jabugo” (STFC))
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,
         De bharr an mhéid seo a leanas:
         
                     (1)
                  
                  
                     De bhun na chéad fhomhíre de mhír 1 d’Airteagal 53 de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Spáinne maidir le formheas ar leasú ar shonraíocht an tsonrúcháin tionscnaimh “Jabugo” atá cláraithe faoi Rialachán (AE) Uimh. 195/98 ón gCoimisiún (2), faoi mar a leasaíodh é le Rialachán (AE) Uimh 2017/385 (3).
                  
               
                     (2)
                  
                  
                     Ós rud é nach mionleasú atá i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh faoi mar a cheanglaítear le hAirteagal 50(2)(a) den Rialachán sin (4).
                  
               
                     (3)
                  
                  
                     I gcomhréir le hAirteagal 51 de Rialachán (AE) Uimh. 1151/2012, ós amhlaidh nár tugadh aon fhógra faoi ráiteas agóide don Choimisiún, is é is iomchuí formheas a dhéanamh ar an leasú ar an tsonraíocht,
                  
               TAR ÉIS AN RIALACHÁN SEO A GHLACADH:
         
            Airteagal 1
            Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Jabugo” (STFC) formheasta anois.
         
         
            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 22 Feabhra 2021.
            
               
                  Thar ceann an Choimisiúin,
               
               
                  Ar son an Uachtaráin,
               
               Janusz WOJCIECHOWSKI
               
                  Comhalta den Choimisiún
               
            
         
         
            (1)  IO L 343, 14.12.2012, lch. 1.
         
            (2)  Rialachán (CE) Uimh. 195/98 ón gCoimisiún an 26 Eanáir 1998, lena bhforlíontar an Iarscríbhinn a ghabhann le Rialachán Uimh. 2400/96 maidir le “clárú sonrúchán áirithe sa chlár um shonrúcháin tionscnaimh faoi chosaint agus um thásca geografacha faoi chosaint” dá bhforáiltear i Rialachán (CEE) Uimh. 2081/92 ón gComhairle maidir le maidir le tásca geografacha agus sonrúcháin tionscnaimh do tháirgí talmhaíochta agus do bhia-earraí a chosaint (IO L 20, 27.1.1998, lch 20).
         
            (3)  Rialachán Cur Chun Feidhme (AE) 2017/385 ón gCoimisiún an 2 Márta 2017 lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint (Jamón de Huelva (STFC)) (IO L 59, 7.3.2017, lch. 33).
         
            (4)  IO C 352, 22.10.2020, lch. 17.